CELEX: 32010L0005
Language: fi
Date: 2010-02-08 00:00:00
Title: Komission direktiivi 2010/5/EU, annettu 8 päivänä helmikuuta 2010 , Euroopan parlamentin ja neuvoston direktiivin 98/8/EY muuttamisesta akroleiinin lisäämiseksi tehoaineena liitteeseen I (ETA:n kannalta merkityksellinen teksti)

9.2.2010   
            
            
               FI
            
            
               Euroopan unionin virallinen lehti
            
            
               L 36/24
            
         KOMISSION DIREKTIIVI 2010/5/EU,
   annettu 8 päivänä helmikuuta 2010,
   Euroopan parlamentin ja neuvoston direktiivin 98/8/EY muuttamisesta akroleiinin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 11 artiklan 4 kohdan,
   sekä katsoo seuraavaa:
   
               (1)
            
            
               Yhdistynyt kuningaskunta vastaanotti Baker Petrolitelta 18 päivänä elokuuta 2006 direktiivin 98/8/EY 11 artiklan 1 kohdan mukaisen hakemuksen, jossa pyydetään akroleiinin lisäämistä tehoaineena kyseisen direktiivin liitteeseen I käytettäväksi tuotetyypissä 12 (limanestoaineet), siten kuin se on määriteltynä direktiivin 98/8/EY liitteessä V. Akroleiinia ei ollut markkinoilla biosidituotteessa käytettävänä tehoaineena direktiivin 98/8/EY 34 artiklan 1 kohdassa tarkoitettuna päivänä.
            
         
               (2)
            
            
               Tehtyään asiaa koskevan arvioinnin Yhdistynyt kuningaskunta toimitti komissiolle 16 päivänä maaliskuuta 2009 asiaa koskevan kertomuksen sekä suosituksen.
            
         
               (3)
            
            
               Jäsenvaltiot ja komissio tarkastelivat kertomusta biosidivalmisteita käsittelevässä pysyvässä komiteassa 17 päivänä syyskuuta 2009, ja tarkastelun tulokset esitettiin arviointikertomuksessa.
            
         
               (4)
            
            
               Tutkimukset osoittavat, että limanestoaineena käytettävien akroleiinia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Siksi on aiheellista lisätä akroleiini liitteeseen I.
            
         
               (5)
            
            
               Kaikkia mahdollisia käyttötarkoituksia ei ole arvioitu unionin tasolla. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että asianmukaisia toimia toteutetaan tai erityisehtoja asetetaan, jotta todetut riskit voidaan vähentää hyväksyttävälle tasolle.
            
         
               (6)
            
            
               Arviointikertomuksessa esitettyjen tulosten perusteella on asianmukaista edellyttää, että lupamenettelyjen yhteydessä määrätään riskinhallintatoimista, jotka koskevat limanestoaineena käytettäviä akroleiinia sisältäviä tuotteita.
            
         
               (7)
            
            
               Erityisesti on asianmukaista edellyttää, että teolliseen tai ammattikäyttöön sallittuja tuotteita käytetään asianmukaisin henkilökohtaisin suojaimin varustautuneena ja että määrätään turvallisuutta parantavia työtapoja, kuten ilmanlaadun seurannan ja suojavyöhykkeiden käyttö, jollei voida osoittaa, että teollisille tai ammattikäyttäjille aiheutuvia riskejä voidaan vähentää muilla tavoin.
            
         
               (8)
            
            
               Asianmukaisia toimenpiteitä olisi toteutettava meriympäristön suojelemiseksi, koska arvioinnin perusteella siihen on todettu kohdistuvan riskejä, joita ei voida hyväksyä. Sen vuoksi toimivaltaisten viranomaisten olisi biosidituotteen käytön salliessaan määrättävä tietyistä edellytyksistä, esimerkiksi jäteveden valvonnan varmistamisesta ja tarpeen vaatiessa sen käsittelystä ennen vesistöön johtamista, jollei voida osoittaa, että ympäristölle aiheutuvia riskejä voidaan vähentää muilla tavoin.
            
         
               (9)
            
            
               Ennen tehoaineen lisäämistä liitteeseen I jäsenvaltioilla olisi oltava käytettävissään kohtuullinen siirtymäaika saattaakseen voimaan tämän direktiivin noudattamisen edellyttämät lait, asetukset ja hallinnolliset määräykset.
            
         
               (10)
            
            
               Sen vuoksi direktiivi 98/8/EY olisi muutettava vastaavasti.
            
         
               (11)
            
            
               Tässä direktiivissä säädetyt toimenpiteet ovat biosidituotteiden pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä elokuuta 2010.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 8 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 123, 24.4.1998, s. 1.
   
      LIITE
      Lisätään direktiivin 98/8/EY liitteeseen I merkintä aineesta akroleiini seuraavasti:
      
         
                     Nro
                  
                  
                     Yleisnimi
                  
                  
                     IUPAC-nimi,
                     tunnistenumerot
                  
                  
                     Markkinoille saatettavassa biosidituotteessa käytettävän tehoaineen vähimmäispuhtaus
                  
                  
                     Päivä, jona tehoaine sisällytetään liitteeseen
                  
                  
                     Määräaika 16 artiklan 3 kohdan noudattamiselle
                     (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)
                  
                  
                     Päivä, jona liitteeseen sisällyttäminen lakkaa
                  
                  
                     Valmisteryhmä
                  
                  
                     Erityissäännökset (1)
                     
                  
               
                     ”30
                  
                  
                     Akroleiini
                  
                  
                     Akryylialdehydi
                     EY-numero: 203-453-4
                     CAS-numero: 107-02-8
                  
                  
                     913 g/kg
                  
                  
                     1. syyskuuta 2010
                  
                  
                     Ei sovelleta
                  
                  
                     31. elokuuta 2020
                  
                  
                     12
                  
                  
                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on arvioitava, kun se on tarkoituksenmukaista tietyn tuotteen osalta, väestöryhmiä, jotka voivat altistua tuotteelle, ja käyttö- tai altistusskenaarioita, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:
                     
                                 1.
                              
                              
                                 Akroleiinia sisältävää jätevettä on valvottava ennen vesistöön johtamista, jollei voida osoittaa, että ympäristölle aiheutuvia riskejä voidaan vähentää muilla tavoin. Meriympäristöön kohdistuvien riskien vuoksi jätevedet on tarpeen vaatiessa säilytettävä asianmukaisissa tankeissa tai säiliöissä taikka ne on käsiteltävä asianmukaisesti ennen vesistöön johtamista.
                              
                           
                                 2)
                              
                              
                                 Henkilöiden, jotka käyttävät teolliseen ja/tai ammattikäyttöön sallittuja tuotteita, on varustauduttava asianmukaisin henkilökohtaisin suojaimin, ja on määrättävä turvallisuutta parantavia työtapoja, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.”
                              
                           
               
      
         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm